
Nyhedsbrev nr. 7
					            Maj 2017
Kære Alle,
Hermed har vi fornøjelsen at udsende nyhedsbrev nr. 7.
Kommende arrangementer:
Generalforsamling 2017: 
Generalforsamlingen i 2017 vil finde sted tirsdag den 20. juni 2017 kl. 17.00 hos DelaCour, Åboulevarden 13, 8000 Aarhus C. Indkaldelse med bilag vil blive udsendt inden længe.
Den Gamle By:
Foreningen inviterer den 7. juni 2017 til en hyggelig eftermiddag/aften i Den Gamle By hvor museumsdirektør Thomas Bloch Ravn er vært. Der henvises til tidligere udsendt invitation, som også findes på hjemmesiden – medlemsdelen. Tilmeldingsfrist er den 19. maj 2017 ved at sende mail til: info@konsuler.dk
Inspiration:
Museet har i de senere år gennemgået en særdeles bemærkelsesværdig udvikling og samtidig bidraget til en lige så bemærkelsesværdig udvidelse af museumsbegrebet. 
For hvor er det nu, at man som nulevende dansker, og rigtig, rigtig langt hen ad vejen også som tilflytter, på et museum kan blive konfronteret med sin (meget nære) fortid? 
Det kan man i Den Gamle By.

Bestyrelsen:
Aarhus Kommunes Internationaliseringsudvalg anmodede i april 2017 CCA om at indsende et høringssvar til udvalgets rapport om ”Den internationale Strategi for Vækst i Aarhus. Formanden vil præsentere bestyrelsens kommentarer til denne rapport på Generalforsamlingen.
Bestyrelsesrepræsentanter har i april måned afholdt møde med Væksthus Midtjylland. Det var en positiv gensidig orientering og enighed om at bringe hinanden i spil hvor det er relevant.
VM i sejlsport
Vi har modtaget invitation til et informations - og dialogmøde hos Rådmand Rabih Azad-Ahmad i anledning af VM i Sejsport 2018, som forventes at rumme deltagere fra henved 90 nationer. Invitationen er udsendt til medlemmerne og kan også findes under dokumenter på hjemmesiden.
CCA’s formand udtaler: Det vil være en god lejlighed, hvor de lokale konsuler vil kunne assistere Århus Kommune og hvor vi vil kunne gengælde kommunens ønske om at vi engagerer os. Jeg skal på baggrund heraf opfordre til at vi møder talrigt frem til møde på rådhuset ONS den 17 MAJ kl 16-17 / tilmelding til Charlotte Kirk Elkjær, cke@aarhus.dk - senest 8 MAJ.
Flere konsuler har allerede tilmeldt sig.
Besøg på Politigården
Den 22. marts 2017 blev der afholdt foreningsmøde på Politigården. Chefpolitiinspektør Klaus Arboe Rasmussen var vært. 19 medlemmer deltog og der var stor spørgelyst og debat efter indlæggene fra Politiet, Borgerservice og Kapellerne – Patalogisk Institut.
Medlemsanliggender:
Vi har haft den glæde at ønske velkommen til to nye konsuler.
Spanien har udnævnt Jaume Ferrer i Servera til Vicekonsul og Sverige har udnævnt Søren Hammer Westmark til Konsul. Konsulernes data og jurisdiktion fremgår af foreningens hjemmeside.
De to afgående konsuler, Jens Otto Kjær Hansen og Søren Lund fortsætter i foreningen som passive. Vi takker dem begge for mange års støtte til foreningen som aktive.

De bedste hilsner 
Bestyrelsen

NB:
Hvordan logger man ind på medlemssiden?
Forneden på forsiden ved siden af vor mail adresse er der tilføjet et ikon "Log in". Hvis man klikker på dette åbnes en Log ind side for medlemmer (http://konsuler.dk/log-ind/ ). Det interne/fortrolige Password er: K0nsul3r (bemærk tegnet efter det store K er et nul og ikke et stort O). 

image1.png
CORPS
CONSULAIRE
AARHUS




